Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Esekiele 18:1-32
18 Kabili icebo ca kwa Yehova caishile kuli ine, aciti:2 “Ni mwi mulosha pa kuuma ipinda ili mu calo ca Israele, amuti, ‘Bashibo e balya imyangashi iibishi, lelo ameno ya bana e yawa’?+3 “‘Na pali ne mwine,’ e fyo Shikulu Mulopwe Yehova asosa, ‘tamwakaleuma ili pinda na kabili mu Israele.4 Moneni! Abantu bonse bandi.+ Wishi muntu+ wandi no mwana na o muntu wandi.+ Umuntu uubembuka+ e ukafwa.+5 “‘Nomba umuntu nga aba umulungami, kabili alacita ifya mulinganya ne fyalungama;+6 talya+ amalambo ya tulubi pa mpili+ e lyo amenso yakwe tenwina ku tulubi twa bunani utwa ba mu ng’anda ya kwa Israele,+ kabili tasendama no mukashi wa munankwe+ na ku mwanakashi uwakowela tapalamako;+7 tacululusha umuntu;+ alabwesha iciikatilo asendele ku wa nkongole;+ tebila abantu;+ ifya kulya fyakwe+ alapeelako uwa nsala no wasapula alamupeelako ifya kufwala;+8 takongwesha isha kaloba+ kabili tapoka isha kulundapo;+ taba no lufyengo;+ aba no mulinganya wa cine pa kati ka muntu no munankwe;+9 enda mu fipope fyandi+ alakonka no bupingushi bwandi pa kuti alecita ifya cishinka,+ ninshi mulungami.+ Akatwalilila uwa mweo,’+ e fyasosa Shikulu Mulopwe Yehova.10 “‘Kabili umuntu nga alifyala umwana umwaume icipondo,+ uusumya umulopa,+ uucita ifyapala ifi11 (lelo umwine tacita nangu cimo pali fi fintu); nga alalya na malambo ya tulubi pa mpili,+ kabili nga alasendama no mukashi wa munankwe;+12 alacululusha uwacula no mupiina;+ alapokolola ifintu ku maka,+ alasenda iciikatilo ku wa nkongole no kukanabwesha;+ kabili alenwina amenso yakwe+ ku tulubi twa bunani, ninshi alacita ifya bunani.+13 Nga alakongwesha no kufwaya isha kulundapo,+ ne sha kulundapo alapoka,+ ninshi takatwalilile uwa mweo. Ifya bunani fyonse ifi alicita.+ Uk wipaiwa akepaiwa. Umulopa wakwe ukaba pa mwine.+14 “‘Kabili moneni! umuntu nga alifyala umwana umwaume, na o alamona imembu shonse isha kwa wishi isho acita, alamona lelo ena tacitako ifi ifintu.+15 Talya amalambo ya tulubi pa mpili, na menso yakwe tenwina ku tulubi twa bunani utwa ba mu ng’anda ya kwa Israele;+ tasendama no mukashi wa munankwe;+16 tacululusha umuntu,+ tekata iciikatilo,+ tapokolola ifintu ku maka;+ ifya kulya fyakwe+ alapeela uwa nsala, no wasapula alamupeelako ifya kufwala;+17 tacusha uwacula; tapoka isha kulundapo+ ne sha kaloba;+ akonka ubupingushi bwandi;+ enda mu fipope fyandi;+ ena takafwile pa membu sha kwa wishi.+ Akaba no mweo.+18 Lelo wishi, pa mulandu wa kuti acitile ubucenjeshi bwine bwine,+ aibile ifya kwa munyina,+ no kucita ifyabipa mu bantu bakwe,+ moneni! ena akafwila pa membu shakwe.+19 “‘Kabili imwe mukatila: “Nga cinshi ico umwana ashikandilwa pa membu sha kwa wishi?”+ Pantu umwana ena alacita ifya mulinganya ne fyalungama,+ alakonka ne fipope fyandi fyonse no kulaficita.+ Akaba no mweo.+20 Umuntu uubembuka e ukafwa.+ Umwana takakandilwe pa membu sha kwa wishi, kabili wishi takakandilwe pa membu sha mwana.+ Ubulungami bwa mulungami bukaba pa mwine,+ ne fyabipa ifyo umubifi acita fikaba pa mwine.+21 “‘Lelo umubifi nga aleka imembu shakwe shonse isho acita+ kabili alakonka ifipope fyandi fyonse no kucita ifya mulinganya ne fyalungama,+ akaba no mweo. Takafwe iyo.+22 Takapingwilwe+ pa membu shonse isho acita. Ifyalungama ifyo acita e fikalenga abe no mweo.’+23 “‘Bushe ndasekela mu mfwa ya mubifi,’+ e fyasosa Shikulu Mulopwe Yehova, ‘bushe nshisekela mu kuti umubifi aleke imibele yakwe, no kuba no mweo?’+24 “‘Lelo umulungami nga aleka ukucita ifyalungama, kabili atampa ukucita ifyabipa;+ alacita ukulingana ne fya bunani fyonse ificita umubifi+ kabili ali no mweo, ifyalungama fyonse ifyo alecita tafyakebukishiwe.+ Akafwila pa busangu bwakwe ubo acita na pa lubembu lwakwe ulo abembuka.+25 “‘Lelo imwe mutila: “Imibele ya kwa Yehova tayalungama.”+ Shi umfweni, mwe ba mu ng’anda ya kwa Israele. Bushe imibele yandi tayalungama?+ Bushe te mibele yenu e ishalungama?+26 “‘Umulungami nga aleka ukucita ifyalungama kabili atampa ukucita ifyabipa no kufwilapo, pa fyabipa ifyo+ acita e po akafwila.+27 “‘Kabili umubifi nga aleka ukucita ifyabipa kabili atendeka ukucita ifya mulinganya ne fyalungama,+ ena akapususha umweo wakwe.+28 Ilyo amona+ no kuleka imembu shonse isho acita,+ akaba no mweo. Takafwe iyo.+29 “‘E lyo aba mu ng’anda ya kwa Israele bakatila: “Imibele ya kwa Yehova tayalungama.”+ Bushe imibele yandi tayalungama mwe ba mu ng’anda ya kwa Israele?+ Bushe te mibele yenu e ishalungama?’+30 “‘E ico umuntu onse nkamupingula ukulingana ne mibele yakwe,+ mwe ba mu ng’anda ya kwa Israele,’ e fyasosa Shikulu Mulopwe Yehova.+ ‘Bweleni, shi lekeni ukucita imembu,+ kabili mwileka icintu nangu cimo cimulenge ukulabembuka.+31 Lekeni imembu shenu shonse isho mwabembuka+ no kukwata umutima upya+ no mupashi upya,+ pantu cinshi ico mulefwila,+ mwe ba mu ng’anda ya kwa Israele?’32 “‘Pantu nshisekela mu mfwa ya ulefwa,’+ e fyasosa Shikulu Mulopwe Yehova. ‘E ico bweleni no kuba no mweo,+ mwe bantu.’”
bem_Latn bem_Latn umb_Latn bem_Latn